NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

**z .................2015**,

**ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

# Čl. I

Zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 551/2010 Z. z., zákona č. 180/2011 Z. z., zákona č. 468/2011 Z. z., zákona č. 136/2013 Z. z., zákona č. 219/2014 Z. z., zákona č. 263/2014 Z. z. a zákona č. 375/2014 Z. z. sa mení a dopĺňa takto:

1. V § 21 ods. 4 sa vypúšťajú slová „alebo navštevuje školské zariadenie s výnimkou vysokej školy“
2. § 22 ods. 5 znie:

„(5) Peňažný príspevok na osobnú asistenciu možno poskytovať aj vtedy, ak činnosti uvedené v prílohe č. 4 v bodoch 1. až 6., v bode 9., v bode 13.4., v bode 13.5., v bode 13.6., v bode 13.7., v bode 15., v bode 21. a v bode 22. vykonávajú fyzickej osobe s ťažkým zdravotným postihnutím fyzické osoby uvedené v odseku 4.“

1. V § 22 ods. 6 sa za slovom posudku vypúšťa čiarka a vypúšťajú sa slová „najviac 1460 hodín ročne“
2. V § 23 ods. 5 sa vypúšťa veta „Fyzická osoba uvedená v § 22 ods. 5 môže vykonávať osobnú asistenciu najviac štyri hodiny denne.“
3. V Prílohe 4 sa za bodom 20. vypúšťa bodka a dopĺňajú sa nové body 21. a 22. znenia:

„21. sprievod žiaka alebo študenta s ťažkým zdravotným postihnutím do školy a zo školy alebo do školského zariadenia a zo školského zariadenia,

22. pomoc žiakovi alebo študentovi s ťažkým zdravotným postihnutím v škole počas vyučovania a pri plnení povinností vyplývajúcich z školskej dochádzky.“

**Čl. II**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015 Z. z. a zákona č. 188/2015 Z. z. sa mení a dopĺňa takto:

1. V § 30 ods. 6 sa na konci vypúšťa bodka a pripájajú sa slová „alebo osobný asistent33a) žiaka s ťažkým zdravotným postihnutím.“

Poznámka k odkazu pod čiarou 33a) znie:

„33a) § 20 až 23 Zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov.“

1. V § 144 ods. 2 sa na konci pripája nová veta „Žiak s ťažkým zdravotným postihnutím má pri vzdelávaní právo na pomoc osobného asistenta.33a)“

**Čl. III**

Tento zákon nadobúda účinnosť 1. februára 2016.